gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl ast gl gl es gl pt gl gl gl gl en en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - O Eixo Atlántico descobre o nexo lingüístico
Cuarta feira, 28 de setembro de 2022
O presidente de quenda do organismo, Luis Felipe Menezes, insta á inclusión do portugués nas escolas de Galiza.
Tags: Eixo Atlántico Luis Filipe Menezes portugués
Luís Filipe Menezes, o segundo pola esquerda
Como "o mellor xeito de formar e lograr a cohesión social" real entre Galiza e o Norte de Portugal, falou este mércores o alcalde de Vila Nova de Gaia e presidente do Eixo Atlántico do Noroeste Peninsular, Luis Filipe Menezes, da necesidade de afondar na conexión lingüística ás dúas beiras do Miño.
Segundo a proposta de Menezes, o galego debera ser obxecto de estudo nas escolas de Portugal e do mesmo xeito o portugués debera aparecer no currículo das escolas de Galiza. "A mellor forma de consolidar o entendemento entre Galiza e o Norte de Portugal é mellorar a comunicación", subliñou nese sentido. Menezes, que tamén falou a prol do ensino do español nos centros escolares lusos, realizou estas reflexións en Guimarães durante a "Conferencia de Cooperación Transfronteiriza de Segunda Xeración". O rexedor portugués anunciou que o goberno local que lidera ten previsto impulsar unha iniciativa piloto nese sentido, e definiu o aspecto lingüístico como "unha materia pendente no ámbito da cooperación transfronteiriza".
No mesmo sentido, Luís Domínguez, director do servizo de Estudios do Eixo Atlántico e titular da cátedra Jean Monnet da Universidade de Vigo, referiuse á desaparición das "fronteiras físicas" pero ao mantemento de "barreiras administrativas e xurídicas" e do mesmo xeito "barreiras mentais e psicolóxicas que tampouco desapareceron". Como instrumento prioritario para eliminar esas barreiras, Domínguez receita "coñecemento". "É a única forma de acabar cos tópicos", indicou. "A cooperación é o primeiro paso decisivo para eliminar as barreiras mentais e se non somos capaces de derrubar estas, dificilmente podemos cooperar", agoirou.
"Para unha sociedade cantas máis linguas coñeza mellor, é máis cultura, son máis posibilidades e máis oportunidades", afirmou, felicitando a proposta de Menezes. No mesmo sentido, Luís Domínguez alertou contra dous problemas para a relación lingüística entre Galiza e Portugal, laiándose de que existisen durante tempo prexuízos froito de mentalidades "reduccionistas" que "levaron a pensar que o portugués non vale para nada" e advertiu tamén contra o rexeitamento ao estudo do portugués "dos que lles parece que non necesitamos o portugués porque xa nos entenden".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto